مستفا کازمی، سه‌رۆك وه‌زیرانی عێراق و فه‌رمانده‌ی گشتیی هێزه‌ چه‌كداره‌كان، رێنمایی بۆ پاراستنی خۆپیشانده‌ران ده‌ركرد.
کەناڵی ناس کورد لە تێلیگرام جۆین بکە
لە ڕاگەیەنراوێکدا شانەی ئەمنیی عێراق (هەینی 30-9-2022) ڕایگەیاند، مستەفا کازمی، فەرماندەی گشتیی هێزە چەکدارەکان مافی خۆپێشاندانی ئاشتیانە دووپات دەکاتەوە کە دەستوور ڕێگەی پێداوە و داواش لە خۆپیشاندەران دەکات هاوکاری هێزە ئەمنییەکان بکەن لە پاراستنی دامەزراوە و موڵک و ماڵی دەوڵەت.
سەرۆک وەزیرانی عێراق جەختیکردووەتەوە له‌و رێنماییانه‌ی پێشتر ده‌ركراوه‌ كه‌ پێویسته‌ هێزه‌ ئه‌منییه‌كان به‌ ته‌واوی پارێزگاری له‌ خۆپیشانده‌رانی ئاشتیخواز بکەن و دووپاتی کردووەتەوە، " به‌كارهێنانی چەک و ته‌قه‌کردن و ئازاردانی خۆپیشاندەران قەدەغەیە."